stanford-oval/wikipedia huggingface dataset:
חזית הפעולה האסלאמית
קשרים עם "האחים המוסלמים"

רבים בירדן מאשימים את המפלגה כי היא פועלת בתיאום עם תנועת החמאס, וכי היא "דואגת יותר לפלסטין מאשר לירדן". שירותי הביטחון הירדניים סבורים כי זכי בני ארשיד, המזכיר הכללי של המפלגה, הוא מקורבו של ח'אלד משעל, ראש הלשכה המדינית של החמאס, הנתון להשפעה חזקה של איראן. המפקח הכללי של המפלגה בירדן, סאלם אלפלאחאת, אישר את הזיקה בין הפלסטינים בגדה המערבית לבין הפלסטינים בירדן: ”אי אפשר לנתק את הקשר, מי שמאיים על פלסטין מאיים גם על ירדן.”
למפלגה קשרים הדוקים עם תנועת "האחים המוסלמים" באזור החורן בסוריה, בין השאר בזכות הקרבה בין העיר אירביד בירדן, שבה יש בסיס תמיכה רחב ל"חזית הפעולה האסלאמית", ובין העיר דרעא שבסוריה, שבה פעילים האחים המוסלמים. הגבול המשותף בין סוריה לירדן שימש צינור עיקרי להעברת סיוע כספי, נשק ותחמושת לחברי תנועת "האחים המוסלמים" בזמן ההפגנות בסוריה (2011).
שירותי הביטחון של ירדן עוצרים ומזמנים לחקירות את פעילי המפלגה לעיתים קרובות.
פעילים בולטים במפלגה

לית' שבילאת היה ראש אגודת המהנדסים וחבר פרלמנט מטעם "חזית הפעולה האסלאמית". הוא נעצר בידי שלטונות ירדן כמה פעמים. באחת הפעמים הוא הואשם, יחד עם פעיל אסלאמי בשם יעקוב קרש,  בקשירת קשר להתנקש בחיי חוסיין, מלך ירדן, עקב חתימת הסכם השלום בין ישראל לירדן. ברשותם נמצא מצבור נשק שהגיע, על פי החשד, מאיראן. שבילאת נדון למוות, אך קיבל חנינה מהמלך לאחר כמה חודשים. הוא הקים ארגון בשם "המרכז האנטי ציוני והאנטי גזעני", ונאבק נגד הכיבוש האמריקאי של עיראק. לאחר מותו של סדאם חוסיין הועלו האשמות נגד שבילאת שקיבל מחוסיין שוחד בשווי 15.5 מיליון טון נפט גולמי, בתמורה לתמיכה בו ובמשטרו.
זכי בני ארשיד הוא כיום המזכיר הכללי של המפלגה. סאלם אלפלאחאת הוא המפקח הכללי של המפלגה.
לקריאה נוספת

"המזרח התיכון בימינו – ירדן: החיפוש אחר זהות", מאת חגי ארליך, יוסף נבו ומיכאל אפל, הוצאת האוניברסיטה הפתוחה, 2005. ניתן לקרוא מהדורה מקוונת כאן.
הערות שוליים

↑  סוכנויות הידיעות, ירדן: נאמני המלך זכו ברוב מושבי הפרלמנט, באתר nrg‏, 10 באוקטובר 2010
↑  מתוך הספר "להבין את האסלאמיזם" (בפורמט PDF), נכתב על ידי "קבוצת המשבר הבינלאומית", 2 במרץ 2005
↑  מתוך אתר החדשות בערבית http://www.ikhwanjo.com - פורסם בתאריך 5/3/2011. אין קישור ישיר.
↑  מתוך אתר החדשות בערבית http://www.ikhwanjo.com - פורסם בתאריך 27/3/2011. אין קישור ישיר.
↑  יוני בן מנחם: הסכנה האסלאמית בירדן, 30 בספטמבר 2007
↑  ד"ר יוחאי סלע: ההתקפה הצבאית על לוב והלקח לבשאר אל-אסד, 25 במרץ 2011
| --- | --- |
בקרת זהויות :  VIAF: 137636854   WorldCat (עם VIAF): 137636854
הישרדות: גבון

| --- | --- |
 סוגה:  תוכנית מציאות
 מנחים:  ג'ף פרובסט
 זוכים:  רוברט "בוב" קראולי
 פרסים:  מיליון דולר
 ארץ מקור:  ארצות הברית ארצות הברית
 שפות:  אנגלית
 מספר פרקים:  14
 הפקה
 אתר צילומים:  השמורה הנשיאותית וונגה-וונגה, אסטואר, גבון
 שידור
 רשת שידור:  CBS
 תקופת שידור מקורית:  25 בספטמבר 2008 – 14 בדצמבר 2008
 
 → מיקרונזיהטוקנטינס ←
 
הישרדות: גבון – גן העדן האחרון בעולם (באנגלית: Survivor: Gabon – Earth's Last Eden), ידועה גם כהישרדות: גבון, היא העונה השבע עשרה של תוכנית המציאות האמריקאית "הישרדות". העונה, אשר צולמה בשמורה הנשיאותית וונגה-וונגה, אסטואר שבגבון מ-23 ביוני עד 31 ביולי 2008, עלתה לשידור ברשת השידור האמריקאית CBS ב-25 בספטמבר 2008 עד הגמר ששודר ב-14 בדצמבר באותה שנה, אשר בוב קראולי הוכרז לשורד האחרון על פני סוזי סמית' ושוגר קייפר.
העונה, לשחקנים שנשלחו לאי הגלות הייתה אפשרות לבחור לקבל רמז למיקומו של פסלון החסינות או פריט מותרות. השורד האחרון היה רוברט "בוב" קראולי בן ה-57, מורה לפיזיקה בתיכון מיין, שניצח את סוזי סמית' וג'סיקה "שוגר" קייפר בהצבעה 0–3–4 בגמר ששודר בשידור חי וזכה בפרס של מיליון דולר. בנוסף, בוב זכה בפרס חביב הקהל בסך 100,000$, והביס את שוגר ומאטי ויטמור, שורדים אהובים גם הם. קראולי הוא הוא מנצח "הישרדות" המבוגר ביותר עד כה.
באחד מראיונותיו, פרובסט הזכיר שהשידור החי של גמר העונה כמעט נהרס מכיוון שעוזר ההפקה האחראי בדרך כלל על הבאת קולות המושבעים ממשרדי ההפקה שכח להביא אותם, עובדה שהתגלתה בדיוק כשהשידור החי התחיל. פרובסט הסביר שחבר צוות אחר דהר בחזרה למשרדים, פרץ לחדר שבו אובטחו ההצבעות בגלל שאין לו מפתח, ושלח בפקס את ההצבעות, שם איש צוות הפקה אחר החזיר את ההצבעות 15 דקות לפני הקראת ההצבעה בשידור חי. בסופו של דבר, הקולות המקוריים הגיעו לאולפן בזמן והוקראו.
מתמודדים

עונה 17 כוללת 18 שורדים חדשים, מחולקים לשני שבטים – פנג וקוטה, הנקראים על שם קבוצות אתניות בגבון. שמו של השבט המאוחד בעונה זאת הוא נובג (גבון בהיפוך אותיות).
| מתמודד | שבט מקורי | חילוף ראשון | חילוף שני | שבט מאוחד | הדחה |
| --- | --- | --- | --- | --- | --- |
| מישל צ'ייס 24, לוס אנג'לס, קליפורניה | פנג |  |  |  | 01 !מודחת ראשונה יום 3 |
| ג'יליאן לארסון 61, טמקולה, קליפורניה | פנג |  |  |  | 02 !מודחת שנייה יום 6 |
| פאלומה סוטו-קסטיו 23, דאוני, קליפורניה | קוטה |  |  |  | 03 !מודחת שלישית יום 9 |
| ג'אקי ברג 25, סנטה ברברה, קליפורניה | קוטה | פנג |  |  | 04 !מודחת רביעית יום 12 |
| דני "ג'י.סי" בראון 25, פורטלנד, אורגון | פנג | פנג |  |  | 05 !מודח חמישי יום 15 |
| קלי צ'ארנצקי 22, באפלו גרוב, אילינוי | קוטה | פנג |  |  | 06 !מודחת שישית יום 18 |
| אייס גורדון 27, נייפלס, פלורידה | קוטה | פנג |  |  | 07 !מודח שביעי יום 21 |
| דן קיי 32, בוסטון, מסצ'וסטס | פנג | קוטה |  |  | 08 !מודח שמיני יום 21 |
| מרקוס ליהמן 28, אטלנטה, ג'ורג'יה | קוטה | קוטה | קוטה |  | 09 !מודח תשיעי מושבע ראשון יום 24 |
| צ'ארלי הרשל 29, ניו יורק, ניו יורק | קוטה | קוטה | פנג | נובג | 10 !מודח עשירי מושבע שני יום 27 |
| רנדי ביילי 49, איגל רוק, מיזורי | פנג | קוטה | פנג | נובג | 11 !מודח אחד עשר מושבע שלישי יום 30 |
| קורין קפלן 29, לוס אנג'לס, קליפורניה | קוטה | קוטה | פנג | נובג | 12 !מודחת שתים עשרה מושבעת רביעית יום 33 |
| קריסטל קוקס 29, דרהאם, קרוליינה הצפונית | פנג | פנג | קוטה | נובג | 13 !מודחת שלוש עשרה מושבעת חמישית יום 36 |
| קן הואנג 22, ווסטמינסטר, קליפורניה | פנג | פנג | קוטה | נובג | 14 !מודח ארבעה עשר מושבע שישי יום 37 |
| מאטי ויטמור 29, פסיפיק פליסיידס, קליפורניה | פנג | פנג | פנג | נובג | 15 !מודח חמישה עשר מושבע שביעי יום 38 |
| ג'סיקה "שוגר" קייפר 29, ברוקלין, ניו יורק | קוטה | פנג | פנג | נובג | 16 !מקום שלישי יום 39 |
| סוזי סמית' 47, צ'ארלס סיטי, איווה | פנג | קוטה | קוטה | נובג | 17 !מקום שני יום 39 |
| רוברט "בוב" קראולי 57, פורטלנד, מיין | קוטה | קוטה | קוטה | נובג | 18 !השורד האחרון יום 39 |
מתמודדים > הופעות עתידיות

ג'סיקה "שוגר" קייפר ורנדי ביילי חזרו להתחרות ב"גיבורים נגד נבלים". קורין קפלן חזרה להתחרות ב"קרמואן".
מחוץ ל"הישרדות", קפלן השתתפה בעונה ה-31 של "המירוץ למיליון" עם השורדת לשעבר אלייזה אורלינס. ב-2020, מרקוס ליהמן השתתף בתוכנית הריאליטי של פוקס "עבודת האהבה".
הערות שוליים

↑  "Survivor Gabon--Return to Africa". 29 במאי 2008. אורכב מ-המקור ב-14 במאי 2008. נבדק ב-29 במאי 2008. {{cite web}}:  (עזרה)
↑  Ross, Dalton (15 במאי 2019). "The best Survivor finale story you never knew". Entertainment Weekly. נבדק ב-15 במאי 2019. {{cite journal}}:  (עזרה)
בנג'מין פרנץ

| --- | --- |

 לידה:  11 במרץ 1920 Ciolt, Szatmár County, ממלכת הונגריה 
 פטירה:  7 באפריל 2023  (בגיל 103) בוינטון ביץ', ארצות הברית 
 מדינה:  ארצות הברית, ממלכת הונגריה 
 השכלה:  הסיטי קולג' של ניו יורק (1940)  בית הספר למשפטים בהרווארד (1943) 
 תקופת כהונה:  ? – 7 באפריל 2023 
 תקופת הפעילות:  ? – 7 באפריל 2023 
 תחומי מחקר:  דין, international criminal law, lectorship, פשע מלחמה, משפטי נירנברג הנוספים 
 תפקידים בולטים:  התובע הראשי במשפט האיינזצגרופן
 מספר צאצאים:  4 
 פרסים והוקרה:  צלב המפקד של מסדר המצוינות של הרפובליקה הפדרלית של גרמניה (2010)  service star  Pahl Peace Prize (2021)  פרס הספר היהודי הלאומי (1980)  מדליית ההוכרה ע״ש דאג המרשלד (2013)  פרס ארסמוס (2009)  מדליית הזהב של הקונגרס (דצמבר 2022) 
 www.benferencz.org
 
בֶּנְגָ'מִין בֶּרְל פֶרֶנְץ (באנגלית: Benjamin Berell Ferencz;‏ 11 במרץ 1920 – 7 באפריל 2023) היה משפטן יהודי-אמריקאי. במסגרת תפקידו בצבא ארצות הברית חקר פרנץ אחרי מלחמת העולם השנייה את פשעי המלחמה של הנאצים והיה התובע הראשי במשפט האיינזצגרופן, שהיה אחד מ-12 המשפטים הצבאיים שנערכו במסגרת משפטי נירנברג הנוספים.
מאוחר יותר הפך פרנץ לאחד מהתומכים הנלהבים והקולניים ליישום של עקרון שלטון החוק ברחבי העולם ולהקמת בית הדין הפלילי הבינלאומי. בשנים 1985–1996 כיהן כפרופסור אורח למשפט בינלאומי באוניברסיטת פייס שבניו יורק.
הערות שוליים

↑  כוונת ההצהרה הגרמנית - פסיכולוגית (בתוך מדור "תפוצות ישראל), חרות, 17 באוקטובר 1951
↑  שום נציג ישראלי לא ייפגש עם ד"ר אדנאואר, הצופה, 6 בדצמבר 1951
↑  Peace Palace path named for Nazi war crimes prosecutor, באתר "The Hague", 20 באפריל 2017 (באנגלית)
| --- | --- |
בקרת זהויות :  NLI: 987007261018505171  PLWABN: 9810695392705606  BIBSYS: 90328513  BNE: XX922788  BnF: cb12294069k (data)  CiNii: DA01220909  GND: 11646545X  ISNI: 0000 0001 0927 9149  LCCN: n80010066  NDL: 00466395  NKC: hka20211118004  NLA: 35080911  NSK: 000094253  NTA: 068778198  RERO: 02-A003237919  SNAC: w6359ccc  SUDOC: 031790410  Trove: 820737  VIAF: 97809965   WorldCat (עם VIAF): 97809965 
פרנץ במרכז במשפט האיינזצגרופן
חסן הראשון, סולטאן מרוקו

חסן הראשון, סולטאן מרוקו (בערבית: الحسن الأول بن محمد; 1836 - 7 ביוני 1894) היה הסולטאן של מרוקו בין השנים 1873–1894.
ביוגרפיה

חסן נולד בשנת 1836 בפאס למוחמד הרביעי, סולטאן מרוקו. הוא היה חבר השושלת העלווית, ומבין הסולטנים המצליחים ביותר. הוא הגביר את כוחו של המחזן במרוקו, ובאותו זמן שבו חלק ניכר משאר חלקי אפריקה נפלו תחת שליטה זרה, הוא הביא לרפורמות צבאיות ומנהליות, ולחיזוק המשטר בתוך שטחו, והוא ביצע תוכנית צבאית ודיפלומטית פעילה בפריפריה.
כבנו של הסולטן מוחמד הרביעי, הוכרז מולאי חסן כסולטאן מרוקו עם מות אביו בשנת 1873. הפעולה הראשונה שלו הייתה למחוץ מרד עירוני בבירה פאס. הסולטאן החדש היה מחויב להמשיך במדיניות המודרניזציה והרפורמה של אביו.
ידוע במיוחד הוא המסע שחסן ערך בשנת 1893. הוא נסע מפאס (אותה עזב ב-29 ביוני) למרקש, עבר דרך תאפילאלת, דיונות החול של ארג צ'בי, עמק הדאדס, עמק הטודרה, ורזאזאת, הקסבה של איית בן חדו, המעבר הגבוה טלואט, מעבר טיצ'קה (2260 מ') במעבר האטלס הגבוה שבסהרה המערבית. המסע נמשך שישה חודשים והצליח במשימתו לאחד מחדש את השבטים של כמה אזורים ולהשקיט אותם. התותח מתוצרת קרופ שהעניק בהזדמנות זו לקאיד של טלואט (חבר במשפחת גלאווה המפורסמת) מוצג במרכז ורזאזאת. בשנת 1881 ייסד חסן את טזנית.
חסן מינה את מוהא או חאמו זאיאני לקאיד של זאיאנס בחניפרה בשנת 1877. מוהא או חאמו זאיאני היה לדמות חשובה במלחמה הקולוניאלית במהלך המאה ה-20 נגד צרפת. בשנת 1887 מינה חסן את שייח מא-אל-עין כפקידו בסהרה המערבית. גם מא-אל-עין מילא תפקיד חשוב במאבק לעצמאותה של מרוקו.
בניו

מולאי עבד אל-עזיז, סולטאן מרוקו
מולאי עבד אל-חפיט', סולטאן מרוקו
מולאי עבדול רחמן אל כביר
מולאי עומר
מולאי איסמעיל
מולאי אל חסן
מולאי אידריס
מולאי אחמד
סומאיה סידי
מולאי אבו בכר
מולאי טוהאמי
סידי מוחמד אל מהדי
מולאי אל זין
מולאי מוחמד
מולאי אל טהר
מולאי עלי
מולאי עבדאללה
מולאי אל טייב
מולאי יוסף, סולטאן מרוקו
מולאי אל מעמון
מולאי ג'עפר
מולאי עות'מאן
מולאי ערפאת
מולאי אל אמין
מולאי מוסא
מולאי אל-מוסטפא
מולאי בילגיית
גלריה

חסן הראשון במקנס
מותו של חסן הראשון
הערות שוליים

↑   מ. Hotsma: האנציקלופדיה הראשונה של בריל על האסלאם 1913–1936. First Encyclopaedia of Islam: 1913-1936, BRILL, 1993. (באנגלית)
| --- | --- |
בקרת זהויות :  TDVİA: mevlay-hasan
יוחנן זייד

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  2 בנובמבר 1920 ירושלים
 פטירה:  4 בספטמבר 1999 (בגיל 78)
 מדינה:  ישראל 
 השתייכות:  מתנדבי היישוב לצבא הבריטי במלחמת העולם השנייה פלמ"ח שירות הביטחון הכללי
 תקופת הפעילות:  1943 – אמצע שנות ה-70
 תפקידים בשירות
 מפקד מחלקת הג'יפים של גדוד 9
 פעולות ומבצעים
 מלחמת העולם השנייה, מלחמת העצמאות, מבצע חורב
 
יוחנן זייד (2 בנובמבר 1920 - 4 בספטמבר 1999) היה איש פלמ"ח, איש כוחות הביטחון הישראלים וחקלאי.
באיטליה. יוחנן זייד, יוסף קורן, יוסף רוז'יק, אברי גלעד, יעקב קוטב, 1944
ביוגרפיה

יוחנן זייד נולד ב-1920 בירושלים, לציפורה ואלכסנדר זייד, אח תאום ליפתח ואח לגיורא ולכוכבת.
גדל בכפר גלעדי. בשנת 1926 עברה המשפחה לשייח אבריק שבעמק יזרעאל, עקב סכסוך עם חלק מאנשי השומר. יוחנן למד בבית הספר היסודי של כפר יהושע ואחר כך בבית הספר החקלאי בנהלל. עקב התנכלויות של ערבים לתחבורה, החליטה אמו להעבירו לפנימייה בבית הספר החקלאי כדורי, אותו סיים במחזור בוגריו השני של בית הספר.
במהלך השנים 1939–1940 עסק בהדרכת נוער בירושלים וארגן גרעין נוער להתיישבות חלוצית. גרעין זה, יחד עם גרעין נוסף שארגן אחיו, יפתח, במקווה ישראל, הקימו את הקיבוץ גבעות זייד בו הכיר את אשתו, צביה.
מתקופה זו קיימת הגדה של פסח בנוסח לא מסורתי שנכתבה לבני הקיבוץ בשנת 1950 יצאה בהדפסה ליתוגרפית של כתב-יד אומנותי עם איורים מאת יוחנן זייד בהתאם למאורעות התקופה.
ביולי 1943 התגייס כנהג משאית ליחידת תובלה 462 בחזית איטליה, כאשר הפלוגה, שאיבדה אנשים רבים בטביעת הארינפורה, התארגנה מחדש. זייד היה  אחד הבולטים באנשי יחידת הצללים אשר אנשיה נטלו חלק באיתור פליטים יהודים והגשת עזרה ראשונית להם. הקימה להם נקודת הכשרה צבאית לפליטים היהודים ליד מילאנו והייתה אחראית לתחזוקתה ולהדרכתה. כמו כן ארגנו את עלייתם הבלתי לגאלית לארץ והיה בצוות שהכין את אניית המעפילים "דב הוז". במסגרת זו אף נכלא באיטליה ושוחרר על ידי אנשי יחידתו במבצע חשאי.
ב-1946 חזר לקיבוץ גבעות זייד, ובפרוץ מלחמת העצמאות הצטרף לפלמ"ח. השתתף בקרבות בעמק יזרעאל והגליל ואחר כך הצטרף לחטיבת הנגב במבצע חורב, פיקד על מחלקת ג'יפים בגדוד ה-9 של החטיבה. בשנת 1967 כתוצאה מהצורך להקים מנגנון ממשל וביטחון ביהודה ושומרון, התנדב לשב"כ ועסק בפעילויות ביטחוניות בשומרון עד אמצע שנות ה-70.
לאחר יציאתו לגמלאות, חזר לביתו בגבעות זייד ועסק בגידול צאן.
חיים אישיים

נישא לצביה זייד, אב לארבעה.
הערות שוליים

↑  יחידת הצללים של ישראל ליברטובסקי, בעיתון דבר 31 במרץ 1980.
↑  פלמ"ח - קרבות חטיבת "הראל" במבצע "חורב"
| --- | --- |
בקרת זהויות :  NLI: 987007409671505171  VIAF: 4114155105776576320005   WorldCat (עם VIAF): 4114155105776576320005
הוריקן סנדי

| --- | --- |

צילום לווין של הסערה ביום החמישי לפרוץ הסופה
 סוג:  הוריקן
 תאריך התחלה:  22 באוקטובר 2012
 תאריך סיום:  31 באוקטובר 2012
 משך האסון:  22 באוקטובר 2012 – 31 באוקטובר 2012 (10 ימים)
 עוצמה:  2 בסולם ספיר-סימפסון
 במדינות או באזורים:  ג'מייקה, האיטי, קובה, הרפובליקה הדומיניקנית, איי בהאמה, ארצות הברית
 מהירות הרוח:  175 קמ"ש
 לחץ נמוך:  940 מיליבר
 הרוגים:  253 (223 בים הקריבי, 30 בארצות הברית)
 נעדרים:  15
 חסרי קורת גג:  200,000
 נזק:  מוערך ב-65 מיליארד דולר
 מסלול הסופה
הוריקן סנדי (באנגלית: Hurricane Sandy) היא הסופה הטרופית ההרסנית ביותר של עונת ההוריקנים האטלנטיים של 2012, ומדורגת במקום השני בהיסטוריה (אחרי קתרינה) במדד גרימת נזק לרכוש, כשהנזק שגרמה נאמד ב-75 מיליארד דולר. סנדי התפתחה בים הקריבי ופגעה בחופי ג'מייקה, קובה, איי בהאמה, האיטי, החוף המזרחי של ארצות הברית וחופי מזרח קנדה.
מהלך הסופה

הסופה החלה כשקע טרופי באזור מערב הים הקריבי ב-22 באוקטובר 2012, וכעבור שש שעות הפכה לסופה טרופית. בהמשך היא התחזקה וגרמה לחשש מהצפות נרחבות בניו יורק ובכל אזור החוף המזרחי של ארצות הברית. ב-24 באוקטובר, באזור חופי קובה, היא התחזקה לסופת הוריקן בדרגה 2 בסולם סאפיר סימפסון. הסופה פגעה גם בחופי ג'מייקה.
הסופה הביאה למותם של 253 איש: 104 בהאיטי, 131 בארצות הברית, 11 בקובה, 2 ברפובליקה הדומיניקנית, 2 באיי בהאמה, 1 בג'מייקה ו-2 בקנדה. ו-15 נעדרים בהאיטי ובנוסף גם לכ-30,000 איש שנאלצו לעזוב את ביתם.
במהלך הסופה טבעה הספינה ששימשה לשחזור המרד על הבאונטי.
השפעות > השפעות על תשתיות התחבורה

בעקבות התחזקות הסערה בוטלו כ-14 אלף טיסות מרחבי העולם אל ניו יורק והרכבת התחתית של ניו יורק הוצפה בחלק מהתחנות עד פתחיה והושבתה. המסחר הופסק בבורסות בניו יורק, וכ-8 מיליוני אנשים ב-11 מדינות בחוף המזרחי של ארצות הברית נותקו מאספקת החשמל בשל קריסת עמודי חשמל והשבתה של תחנת כוח. כמו כן נפגעו מספר ספינות נוסעים אשר שהו באוקיינוס באזור הסופה, ומספר ספינות, בהן מכלית ענק, הושלכו אל היבשה.
גורמים רשמיים מסרו כי נזקי הסופה בארצות הברית היו מהיקרים ביותר בתולדות ארצות הברית. בעקבות הסופה, פימ"ה (רשות החירום לטיפול בנפגעי אסונות טבע) מיפתה וסימנה מחדש את אזורי הסכנה בעיר ניו-יורק, תוך שהיא ממליצה לתושבי אזורים אלו לנקוט בפעולות מנע לקראת סופות דומות. שלשה חודשים לאחר הסופה אישר הסנאט תקציב חירום של 50 מיליארד דולר לשיקום תשתיות ולפיצוי מאות אלפי אזרחים שנותרו ללא בית ורכוש.
השפעות > השפעות על מערכות הבחירות לנשיאות

עיתוי פרוץ הסערה, כשבוע לפני הבחירות לנשיאות ארצות הברית 2012, הביא להקפאת מסעות הבחירות של המועמדים: הנשיא המכהן, ברק אובמה, נאלץ להתפנות לניהול המדינה ולניהול מצב החירום שהתפתח במספר מדינות בחוף המזרחי עקב הנזקים הרבים שזרעה "סנדי", ואילו המועמד הרפובליקני מיט רומני הוריד הילוך בביקורתו כלפי הנשיא, על מנת שלא להפנות כנגד עצמו חיצי ביקורת על ניצול פוליטי של מצב חירום.
הערות שוליים

↑  סוכנויות הידיעות, הנזק שאחרי סנדי: במספרים, תמונות וסרטונים, באתר ynet, 31 באוקטובר 2012
↑  רויטרס, ארה"ב אוגרת מזון: הוריקן סנדי בדרך לחוף המזרחי, באתר ynet, 28 באוקטובר 2012
↑  ארצות הברית בפאניקה: הוריקן סנדי בדרך לחוף המזרחי • אין תחבורה וטיסות
↑  ynet, "סנדי" מתקרבת לניו יורק: "אל תלכו לישון רגועים", באתר ynet, 28 באוקטובר 2012
↑  אי-פי, רויטרס, ההוריקן סנדי צפוי לפגוע הלילה בחוף המזרחי || החלו הצפות בניו יורק; אובמה ביטל עצרת בחירות בפלורידה, באתר הארץ, 29 באוקטובר 2012
↑  נמרוד הלפרן, סיון פינגולד, סוכנויות הידיעות, בשל הסופה: לא יתקיים גם היום מסחר בוול סטריט; הנזק הצפוי - 20 מיליארד דולר, באתר TheMarker‏, 29 באוקטובר 2012
↑  Hurricane SANDY, 25 באוקטובר, באתר המרכז הלאומי להוריקנים
↑  מצב חירום הוכרז בחוף המזרחי של ארצות הברית, ריצ'מונד טיימס דיספאש (באנגלית)
↑  סוכנויות הידיעות, הוריקן סנדי פגע בקובה ועושה דרכו לארה"ב, באתר nrg‏, 25 באוקטובר 2012
↑  ynet, עין הסערה בעין המצלמה: סנדי בתמונות, באתר ynet, 30 באוקטובר 2012
↑  יצחק בן-חורין, וושינגטון, אובמה מזהיר מ"סנדי": ההוריקן ישפיע על מיליונים, באתר ynet, 29 באוקטובר 2012
↑  סיכמה: אורלי סנטו, סכנות חדשות, מפות חדשות, באתר ynet, 4 בפברואר 2013
↑  חמי שלו, ניו יורק, הרוגים והרס רב בארה"ב הקפיאו המרוץ לנשיאות, באתר הארץ, 31 באוקטובר 2012
↑  נטשה מוזגוביה, אובמה ממלכתי, רומני הפך כינס אירועי התרמה, באתר הארץ, 30 באוקטובר 2012
| --- | --- |
בקרת זהויות :  NLI: 987007597627905171  LCCN: sh2012004250  NARA: 40143357 
משמר החופים מציל את צוות אניית "באונטי" שטבעה במהלך ההוריקן
השיטפונות בערי חוף בישראל (2020)

| --- | --- |
משאית צבאית מסיעה אזרחים שנלכדו בעקבות השיטפונות בנהריה, ינואר 2020
משאית צבאית מסיעה אזרחים שנלכדו בעקבות השיטפונות בנהריה, ינואר 2020
 סוג:  שיטפון
 תאריך התרחשות:  דצמבר 2019 – ינואר 2020
 הרוגים:  7
 נזק:  אין אומדן רשמי
שוטרים מפנים תלמידי בית ספר באמצעות משאיות
חילוץ רכב ששקע בשיטפון
פעילות כוחות הביטחון בחורף 2020
בחורף בישראל במהלך החודשים דצמבר 2019 וינואר 2020 נרשמו אירועים חריגים ובהם שיטפונות. בעוד בדרום נמדדו דווקא כמויות משקעים נמוכות מן הממוצע החודשי, בצפון ובמרכז נרשמו כמויות גבוהות במיוחד וחריגות. מזג האוויר התבטא בעיקר ברוחות חזקות וגשמים רבים, ותשתיות עירוניות לקויות וחוסר מוכנות של מוקדי החירום וההצלה גרמו לנזק רב בערי ישראל.
רקע

אירועי הגשם קרו בין 25 בדצמבר ל-10 בינואר. והם ברום התחלקו בין 3 פרקי גשם.
בעוד באזור גוש דן והשרון ירד הגשם לפרקים קצרים יחסית, וכלל הפוגות משמעותיות ודי ארוכות, בגליל ירד גשם מתמשך וכמעט ללא הפוגות. תנודתיות זו, פגעה בשני המחוזות - הגשם במרכז ירד אמנם לפרקים אך היה מסיבי וקשה, והגשם בצפון כמעט ולא פסק לרדת במשך שעות רבות לאורך ימים. מערכות הביוב והניקוז הוצפו ורחובות רבים הוצפו במים, וכתוצאה מכך הפכו בתים ללא ראויים למגורים ומכוניות רבות הושבתו. על אף ההתייחסות התקשורתית והציבורית לחודש ינואר כאילו בו פקדה המערכת החורפית את ישראל, למעשה החלה המערכת כבר בחודש דצמבר, אז נמדדו כמויות משקעים גבוהות ומאפיינים חורפיים קשים.
נזקים > נהריה

הנזקים המשמעותיים ביותר ניכרו בנהריה, בה עלה נחל געתון על גדותיו והציף רחובות רבים באזור מרכז העיר. ב-8 בינואר, בשיא השיטפונות, ביקש ראש העיר רונן מרלי מהתושבים שלא לצאת מבתיהם. כתוצאה מהשיטפונות נספה מוטי בן שבת מתושבי העיר, לאחר שניסה לחלץ משפחה שנתקעה ברכבה. נלכדו מאה תלמידי בית ספר בעיר בתוך בית ספרם, וחולצו מספר שעות לאחר תום הלימודים בסיוע לוחמי צה"ל.. ביום למחרת, ה-9 בינואר, בוטלו הלימודים בעיר, מחשש לשיטפונות נוספים. מרלי העריך את עלות הנזקים בין 200 ל-300 מיליון שקלים.
נזקים > הנגב

באחד מבסיסי חיל האוויר בנגב, על אף קרבת הבסיס לנהר והחשש להצפתו, לא פונו מטוסי הקרב מההאנגרים בהם אוחסנו ואלו התמלאו מים והשביתו את המטוסים. הצנזורה הצבאית מנעה את פרסום הידיעה לעיתונות ולכלי התקשורת, אך זו פורסמה לבסוף ועוררה דיון ציבורי נרחב בדבר המחדל.
נזקים > כללי

בסך הכל נגרמו כתוצאה מהמערכת 7 קורבנות בנפש בכל רחבי ישראל, כולם כתוצאה מאירועי טביעה.
השפעות חיוביות

על אף נזקיה ברכוש ובחיי אדם, היו למערכת היו גם תוצאות מועילות - הגירעונות שנוצרו בכמויות הגשם בעקבות חודשי אוקטובר ונובמבר השחונים ב-2019 הצטמצמו לחלוטין ואף עלו על הממוצע, וכמעט כל מאגרי המים בצפון ישראל ובבקעות השונות התמלאו לחלוטין. כמו כן, עלה מפלס הכנרת, והתקרב לקו האדום העליון: מתחילת המערכת החורפית באמצע דצמבר, עלה המפלס ב-2.37 מטרים, מהם 1.27 מטרים בחודש ינואר לבדו, כשב-8 בינואר עלה ב-23 ס"מ תוך יממה אחת בלבד. בסך הכל עלה מפלס האגם לגובה הרב ביותר מזה 15 שנים. בחודש מאי היה מפלס הכנרת 10 סנטימטרים בלבד מהקו האדום העליון לאחר שנתיים עתירות גשמים (2018/19, 2019/20), שבאו לאחר 5 שנות בצורת קשות. נוסף על כך, שלג רב ירד בחרמון, רמת הגולן ובכמה מהרי המרכז והצפון.
גם בנחלים נרשמו ספיקות גבוהות. למשל, נחל השופט זרם בספיקה של 19 מ"ק לשנייה. דבר דומה קרה גם בנחל הקישון ונחל תנינים. הזרימה החריגה חידשה את ימיהן של ביצות ואגמים באזור.
למרות מיעוט הגשמים בנגב, עלו הכמויות על הממוצע הרב שנתי בעקבות אירועי גשם נוספים בפברואר ומרץ. עונת הגשם 2019/20 הסתיימה כעונה עתירת גשמים עם כמויות של 130% במרחב ארצי.
החל משנת 2021  העיר נהריה שסבלה במיוחד מנושא ההצפות בשל נחל הגעתון העובר במרכזה, העירייה ביצעה פרויקט לטיפול בהצפות, החל מגשמים שיורדים מגב ההר לעבר הנחל וחודרים לעיר, כולל בורות ספיגה, והרחבת המעבר של הנחל באזורים שבהם היה צוואר בקבוק באזור "קניון סטאר", בקרבת צומת נהריה.
הערות שוליים

1 2  אחיה ראב"ד, סיכום דצמבר: גשום מהממוצע בצפון ובמרכז, פחות בדרום, באתר ynet, 1 בינואר 2020
↑  הצפות כבדות בנהריה. התושבים קיבלו הנחיה לא לצאת מהבתים, באתר כיפה, ‏08.01.2020
↑  דן לביא ועדי חשמונאי, ההצפות בנהריה: לוחמי צה"ל הוזעקו לסייע בחילוץ תושבים, ‏08.01.2020 19:41
↑  אחיה ראב"ד, "נהריה עיר מוכת אסון, התשתית נהרסה כמעט כליל", באתר כלכליסט, 9 בינואר 2020
↑  יואב זיתון, נזק כבד למטוסי קרב שנפגעו בשיטפונות בשבוע שעבר, באתר ynet, 12 בינואר 2020
1 2  יואב איתיאל, אלי אשכנזי, לירן לוי‏, היום הכי קר בחורף: הגשמים ייחלשו בהדרגה אבל הקור יימשך, באתר וואלה, 21 בינואר 2020
↑  רשות הכינרת, מפלס הכינרת, באתר רשות ניקוז ונחלים כינרת, ‏9.5.2020
↑  אחיה ראב"ד, ההצפות בנהריה ובנחלים: שיאים של עשרות שנים, באתר ynet, 6 בינואר 2020
↑  בעקבות הגשם: נחלים ומפלים שוצפים - ישראל, באתר מסע אחר
אורגניזם אל-אווירני

אורגניזם אל-אווירני (הידוע גם בתור "אורגניזם אנאירובי", מאנגלית, "Anaerobic organism") הוא כל אורגניזם המסוגל, או מוכרח, לחיות בהיעדר חמצן חופשי. כל היצורים האל-אווירניים הם מיקרואורגניזמים, כשרובם חיידקים ומיעוטם פטריות ופרוטיסטים. המונח "אל-אווירני" מתייחס בדרך-כלל לאורגניזמים, ואילו לתיאור סביבה מסוימת נהוג להשתמש במונח "אנאוקסי", אולם לא תמיד נשמרת ההבחנה.
אורגניזמים אל-אווירניים ואווירניים

האורגניזמים הראשונים שהופיעו על כדור הארץ לפני כ-4 מיליארד שנים היו חיידקים אל-אווירניים. הם השתמשו בתהליכי חמצון-חיזור של חומרים אנאורגניים להפקת האנרגיה הדרושה לקיומם. בשלב הבא הופיעו החיידקים הפוטוסינתטיים הראשונים שהשתמשו באנרגיה סולארית ובתורמי אלקטרונים כגופרית ו/או מימן גופרתי כדי להפיק את האנרגיה הדרושה לתהליכים התאיים שלהם (דוגמת חיזור סולפט מיקרוביאלי), שחלקה נוצל לקשירה של פחמן דו-חמצני והפיכתו לסוכרים (האטמוספירה באותו הזמן הכילה בעיקר פחמן דו-חמצני ומתאן ללא חמצן).
יחסי סימביוזה מורכבים בין שתי קבוצות שונות של חיידקים פוטוסינתטיים הביאו להתפתחותן של הכחוליות שהשתמשו במים כתורם אלקטרונים לתהליך הפוטוסינתזה, וכתוצאה מכך נפלט חמצן לסביבה כתוצר לוואי. הודות לכך, גדל שיעורו של החמצן באטמוספירה במרוצת הזמן. במועד כלשהו לאחר מכן, הופיעו החיידקים האווירניים הראשונים, שהיו מסוגלים לנצל את החמצן ולייעל את הפקת האנרגיה. 
היעילות הרבה של ניצול מקורות האנרגיה בנוכחות החמצן מתבטאת בעובדה שכל היצורים המפותחים הקיימים כיום על פני כדור הארץ (הצמחים ובעלי החיים) הם אווירניים באופן בלעדי.
התמודדות עם המחמצנים

בתהליך ניצול החמצן להפקת אנרגיה, תהליך הקרוי נשימה תאית, נוצרים גם שני תוצרי לוואי רעילים: מימן על-חמצני (מכונה גם "מי חמצן", נוסחתו H2O2) ויון סופראוקסיד (O2-). שני חומרים אלו הם מחמצנים חזקים, ונוטים להגיב כמעט עם כל חומר אורגני ולשנות את הרכבו. לפיכך, הם מזיקים לתא ועלולים לגרום למותו. שיעור תוצרי הלוואי נע בין 0.2% לבין 4% מכלל החמצן הנצרך והמעובד בתהליך הנשימה. שיעור זה, אף שהוא קטן, מספיק על-מנת לגרום למותו של התא.
היצורים האווירניים הצליחו להתגבר על בעיה זו באמצעות ייצור שלושה אנזימים בתאיהם, אשר מנטרלים את תוצרי הלוואי הרעילים של החמצן:
סופראוקסיד דיסמוטאז
פרוקסידאז
קטלאז